CELEX: 62018CN0402
Language: da
Date: 2018-06-15 00:00:00
Title: Sag C-402/18: Anmodning om præjudiciel afgørelse indgivet af Consiglio di Stato (Italien) den 15. juni 2018 — Tedeschi Srl i eget navn og i egenskab af mandatar i en midlertidig virksomhedssammenslutning og Consorzio Stabile Istant Service i eget navn og i egenskab af deltagende selskab i en midlertidig virksomhedssammenslutning mod C.M. Service Srl, Università degli Studi di Roma La Sapienza

27.8.2018   
            
            
               DA
            
            
               Den Europæiske Unions Tidende
            
            
               C 301/17
            
         
      Anmodning om præjudiciel afgørelse indgivet af Consiglio di Stato (Italien) den 15. juni 2018 — Tedeschi Srl i eget navn og i egenskab af mandatar i en midlertidig virksomhedssammenslutning og Consorzio Stabile Istant Service i eget navn og i egenskab af deltagende selskab i en midlertidig virksomhedssammenslutning mod C.M. Service Srl, Università degli Studi di Roma La Sapienza
      (Sag C-402/18)
      (2018/C 301/24)
      Processprog: italiensk
      
         Den forelæggende ret
      
      Consiglio di Stato
      
         Parter i hovedsagen
      
      
         Sagsøger: Tedeschi Srl i eget navn og i egenskab af mandatar i en midlertidig virksomhedssammenslutning og Consorzio Stabile Istant Service i eget navn og i egenskab af deltagende selskab i en midlertidig virksomhedssammenslutning
      
         Indstævnt: Università degli Studi di Roma La Sapienza
      
         Indstævnt og kontraappellant: C.M. Service Srl
      
         Præjudicielt spørgsmål
      
      Er princippet om etableringsfriheden og princippet om den frie udveksling af tjenesteydelser i artikel 49 og 56 i traktaten om Den Europæiske Unions funktionsmåde (TEUF), artikel 25 i Europa-Parlamentets og Rådets direktiv 2004/18/EF af 31. marts 2004 (1) og artikel 71 i Europa-Parlamentets og Rådets direktiv 2014/24/EU af 26. februar 2014 (2), der ikke fastlægger begrænsninger for underentreprise og prisnedslag over for underentreprenører, samt det EU-retlige proportionalitetsprincip til hinder for anvendelsen af nationale bestemmelser om offentlige kontrakter, såsom de italienske bestemmelser i artikel 118, stk. 2 og 4, i lovdekret nr. 163 af 12. april 2006, hvorefter underentreprise ikke må overskride en andel på 30 % af den samlede kontraktværdi, og med hensyn til de i underentreprise givne tjenesteydelser skal den vindende virksomhed anvende samme enhedspriser, som fremgår af kontrakten, med et maksimalt prisnedslag på 20 %.
      
         (1)  Europa-Parlamentets og Rådets direktiv Nr. 2004/18/EF af 31.3.2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 114).
      
         (2)  Europa-Parlamentets og Rådets direktiv 2014/24/EU af 26.2.2014 om offentlige udbud og om ophævelse af direktiv 2004/18/EF (EUT L 94, s. 65).